OpenLLM-France/wikimedia huggingface dataset:
# Sukaldaritza liburua/Errezetak/Dilista gorrien zopa

DILISTA GORRIEN ZOPA CURRYAREKIN
MAHAIKIDEAK 4

## OSAGAIAK

* Oliba olio birjina. 50 ml.
* Tipula: 1/2 dado txikitan.
* Azenario: 1/2 dado txikitan.
* Porrua: ¼ dado txikitan.
* Baratxuria: 1 xehatu.
* Apio zuria: Hosto bat xehatu.
* Dilista gorria: 160 g.
* Currya: 15 g.
* Barazki salda, salda zuria edo ura: 2 litro.
* Tomate naturala: 1 dadotan.
* Soja saltsa: 25 ml.

## PRESTAKETA

* Kazola batean jarri olioa sutan tipula, azenario eta porruarekin; erdi eginik ditugunean, bertaratu baratxuria eta apioa.
* Utzi barazkia pittin bat gorritzen.
* Gehitu dilistak eta curry koilarakada bat.
* Saldarekin estali eta eduki 20 minutuz egosten.
* Nahastu tomatea eta utzi irakiten beste 2 minutu.
* Amaieran ondu tamari edo soja saltsarekin.
* Salda gehiago beharko balu gehitu.

## AHOLKUAK

* Betiko dilistekin egin nahi izanez gero, 15 minutu gehiago egosiko genituzke.
# Sukaldaritza liburua/Errezetak/Denetariko pizza2

DENETARIKO PIZZA 2
MAHAIKIDEAK: 4

## OSAGAIAK

Pizza orea egiteko
* Irin erdiko irin zuria, integrala edo semola 250 g.
* Gatza: 2 g.
* Ur epela: 125 ml.
* Oliba olio birjina: Koilarakada 1.
* Legamia: Okin legamia freskoa, lehorra edo kimikoa: 10 g.-3 g.-5 g.
* Luzatzeko irina: 15 g.
Pizza estaltzeko
* Tomate saltsa: 100 ml.
* Gatza.
* Hirugiharra: 100 g.
* Olibak: 12 xerratu.
* Antxoak: 8 zatitu.
* Barrengorriak: 100 g. xerratu, salteatu edo gordina.
* Arto gozoa: 50 g.
* Tipula: 50 g. lerrotan salteatu edo gordina.
* Mozzarella gazta birrindua: 150 g.
* Oreganoa.

## PRESTAKETA

* Okin legamia ur epeletan eskuekin nahastu,; kimikoa balitz, zuzenean irinari gehitu.
* Mahai batean edo pertza batean ( sukaldea gutxiago zikintzeko) irina eta gatzarekin sumendi bat egin, ura poliki-poliki gehitzen joan, eskuekin nahasten dugun bitartean.
* Ur dena gehitutakoan ongi nahastu eta 10 minutuz landu, orea puskatuz, eskuetan itsasten ez den arte.
* Trapu busti batekin estali eta pausatu 15 minutu.
* Arrabola batekin edo eskuekin eta irin pittin baten laguntzaz orea zabalduko dugu. Aukeratu dugun pizza moldea estaliz.
* Tomatea orearen gainean zabaldu koilara baten laguntzaz eta gatz pittin bat bota.
* Segidan hirugiharra, antxoak, barrengorriak, arto gozoa, tipula, oreganoa, antxoaren olio pittin bat eta mozzarella gazta zabaldu.
* Labean sartu 210ºC-tan 8-10 minutu.

## AHOLKUAK

* Pizza estaltzeko osagaiak alda daitezke.
* Barazkiak, nahi izanez gero, salteatua edo gordinik jar daitezke.
# Sukaldaritza liburua/Errezetak/Dilistak

DILISTAK
MAHAIKIDEAK: 8

## OSAGAIAK

* Txorizo freskoa: 400 g.
* Dilistak 600 g.
* Porrua 1 xehatu.
* Azenarioa: 1 xehatu.
* Tipula: 1 xehatu.
* Oliba olio birjina: 150 ml.
* Gatza.

## PRESTAKETA

* Txorizoa ur eta gatzarekin 10 minutuz egosi, epeldutakoan zatitu.
* Dilistak ondo garbitu eta kazola batean sutan jarri. Nahi izatera, egosten jarri aurretik 30 minutu beratzen eduki.
* Irakiten hasten direnean, gainean bildutako bitsa kendu.
* Porru eta azenarioa xehatu eta kazolari gehitu.
* Tipula olioarekin sutan ondo goxatu ondoren gehitu.
* 40 minutu inguruan egosi dilista ongi egin arte.
* Amaieran gatza eman eta txorizoa gehitu.

## AHOLKUAK

* Dilistei patata gehitu daitezke, saltsa gehiago loditzeko.
* Saiheski eta bestelako haragiak gehitzea edo ez ere libre da.
# Sukaldaritza liburua/Errezetak/Entsalada gorria

ENTSALADA GORRIA
MAHAIKIDEAK: 4

## OSAGAIAK

* Erremolatxa egosia edo gordina: 300 g. zuritu eta birrindu.
* Sesamoa: 50 g. txigortu.
* Errefautxoa: 14 ilargi erdi xerra finetan.
* Marrubia: 8 Garbitu eta xerra finetan.
* Oliba olioa: 75 ml.
* Gatza.
* Laranja: 1/2 zuku iragazia.

## PRESTAKETAK

* Katilu batean nahasi oliba olioa, gatza eta laranja zukua.
* Pertz batean elkartu erremolatxa, sesamo haziak eta aurrez presatu dugun saltsa.
* Jarri plateraren erdian erremolatxa eta inguratu, marrubi eta errefautxoekin.
* Gehitu gainetik saltsa pitin bat.

## AHOLKUAK

* Erremolatxa egosia ere erabili liteke.
* Jogurt saltsa pitin batekin ere presta liteke.
# Errezeta-liburua/Ahate gibela onddo eta oporto konfiturarekin

Ahate gibela onddo eta oporto konfiturarekin

## Osagaiak

4 pertsonarentzako osagaiak:
* Ahate gibela bat, 500/600gramokoa
* 2 onddo
* Errezil sagarra 1
* Oporto basokada 1
* 50 g azukre
* Gurina
* Oliba olio birjina
* Gatza
* Piperrauts beltza

## Pausoak

Konfitura prestatzen hasiko gara lehenik. Horretarako, errezil sagarra zuritu eta puska txikietan moztu. Zartagin zabal bat sutan jarri, eta bertan gurin goilarakada bat ipini; urtzen denean, sagar puxketak gehitu. Minutu pare batez su bizian eduki, eta azukrea gehitu. Su ertainean beste bost bat minutuz eduki. Ondoren, oportoa gehitu eta hamar bat minutuz irakiten eduki, duen alkohol soberakina lurrindu dadin eta konfiturak zapore konzentratuagoa har dezan.
Orain, onddoak garbitu, xafletan moztu eta zartagin batean oliba olio txorrotada batekin bost minutuz erregosi, gatz pittin batekin. Ondoren, gorde.
Gibela egiteko orduan oso garrantzitsua da gibela bera denbora batez (4 bat orduz) hozkailutik kanpo edukitzea. Hatz baten lodierako xaflatan moztu, erretilu batean jarri bi aldetatik gatzatuta eta goitik piperrauts beltza gehituta. Zartagin zabal bat hartu, sutan berotzen jarri, eta, ongi beroa dagoenean, gibel xerrak jarri, inongo oliorik gabe, gibelak nahikoa badu eta. Minutu bat pasa ondoren, buelta eman, eta beste minutu batez eduki. Erretilu batean sukaldeko papera jarri, eta bertara atera gibel edo foie xerrak, grasa soberakina papelak xurga dezan.
Oraingoa, pausorik garrantzitsuena izango da. Gibela prejitu dugun zartagiko olioa bertatik kendu, zartagin horretara onddo xaflak eta konfitura gehitu eta sutan ipini pare bat minutuz. Horrela, gibelak zartagian utzi duen zapore guztia bi osagai horiek hartuko dute. Azkenik, gibel xerrak plateretan jarri eta gainetik onddo eta oporto konfituraz ongi ornitu. Horrelaxe platera nagusi bezala, edo azpizun xerra batekin batera ere oso egokia da.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/11
# Esperanto/A eranskina

Esperantozko alfabetoak 28 letra ditu. Beste alfabeto batzutan agertzen diren zenbait letra ez dira agertzen: Ñ, Q, W, X eta Y. Dena dela, beste sei letra azentudun erabiltzen ditu:
    Ĉ, Ĝ, Ĥ, Ĵ, Ŝ eta Ŭ.
Lehenengo bostek aztentu zirkunflexua dute, azkenak, aldiz, zirkunferentzia baten beheko zatiaren antzeko azentua duelarik. Euskaraz bezala, bost letra dira bokalak, beste guztiak kontsonanteak diren bitartean.
Esperantoz, letra bakoitzak ahoskera bakarra du, eta ez dago letra muturik. Honek esan nahi du Esperantoa idazten den moduan ahoskatzen dela. Gainera, soinu bakoitzak idatzia izateko era bakarra du, entzutako esperantozko hitz baten ortografia asmatzea oso erraza delarik. Ezaugarri hauen deskribapen teknikoa Esperantoa fonetiko eta ortografikoa dela da.
| Letra | Letraren izena | Soinua (Euskararekin alderatuz) | Adibidea | Adibidea |
| A | a | a euskarazko animalian bezala | abelo | erlea |
| B | bo | b biologian bezala | bano | bainua |
| C | co | ts Itsu moduan | celo | helmuga |
| Ĉ | ĉo | tx Txarto moduan | ĉar | zeren (eta) |
| D | do | d dozenan bezala | donaco | donazio |
| E | e | e erregen bezala | eble | agian |
| F | fo | f fin-en moduan | fremda | atzerritar |
| G | go | g gol-en bezala | gloro | gloria |
| Ĝ | ĝo | j jirafan moduan (ez nahastu gaztelerazkoarekin) | ĝardeno | lorategi |
| H | ho | h ingelesezko hello- bezala | honoro | ohore |
| Ĥ | ĥo | gaztelerazko j gogorra bezala; jardín | ĥoro | korua |
| I | i | Euskaraz bezala min | iri | joan |
| J | jo | Beti agertzen da diptongoetan, i bezala ahoskatuz | juna | gaztea |
| Ĵ | ĵo | x suabea moduan, y argentinarraren antzera | ĵuro | birao |
| K | ko | Euskaraz bezala, kateto | kara | maitea |
| L | lo | Euskaraz bezala lo | longa | luzea |
| M | mo | Euskaraz bezala, ama | mano | eskua |
| N | no | Euskaraz bezala, negu | nova | berria |
| O | o | Euskaraz bezala, on | odo | oda |
| P | po | Euskaraz bezala, pertsona | pilko | baloi |
| R | ro | Euskarazko r bakarraren moduan, zor'o | rado | gurpil |
| S | so | Euskaraz bezala, sasoi | suno | eguzki |
| Ŝ | ŝo | Euskarazko x bezala, xaboi | ŝi | hura (neska) |
| T | to | Euskaraz bezala, tapoi | temo | gai |
| U | u | Euskaraz bezala, uztaila | urbo | herri |
| Ŭ | ŭo | ingelsezko w moduan water diptongoetan agertzen da | aŭdi | entzun |
| V | vo | b eta f-ren arteko erdibidean | veni | etorri |
| Z | zo | Frantsesezko z-ren antzera | zorgi | zaindu |

## Diptongoak

| Letrak | Soinua | Adibidea | Adibidea |
| AJ | ai moduan, kaiman | kaj | eta |
| AŬ | au moduan, hau | aŭ | edo |
| EJ | ei moduan | plej | -ena (superlatiboa) |
| EŬ | eu moduan europo | Eŭropo | Europa |
| OJ | oi moduan | lingvoj | hizkuntzak |
| UJ | uoi moduan | ĉiuj | guztiak |
# Errezeta-liburua/Etxean eginiko espagetiak barazkiekin

Etxean eginiko espagetiak barazkiekin

## Osagaiak

Lau pertsonarentzako osagaiak:
* 400 g pasta fresko
* Kuia txiki bat
* 250 g txanpinoi
* Ziazerba sorta bat
* Bi baratxuri ale
* Bi tomate heldu
* Oliba olioa
* Gatza
* Piper hauts beltza
* Parmegiano gazta

## Pausoak

Aurreko atalean, pasta freskoa etxean nola egin ikasi genuen. Orain, pasta hori oinarri hartuta plater goxo bat prestatuko dugu.
Lehenik, kuia txiki bat garbitu, eta puska txikietan moztu. Gauza bera egin txanpinoi eta baratxuriekin ere. Zartagin zabal batean oliba olio zorrotada bat jarri, eta beroa dagoenean, baratxuria bota; eta, segidan, kuia txiki eta txanpinoi pusketak. Su bizian hiru bat minutuz erregosi.
Bitarte horretan, tomateak zuritu eta haziak kendu. Ondoren, puska txikitan moztu, eta jarraian zartaginera gehitu. Ziazerba garbitu, eta zartaginera bota. Gatza bota, eta piper beltz hautsa ere bai. Guztia nahastu, eta sua moteldu. Hamar bat minutuz su motelean mantendu.
Espagetiak egosteko, lapiko handi bat urez bete, eta gatz dezente gehitu. Su bizian berotzen jarri, eta irakiten hastean, espagetiak gehitu. Jarraian, sardexka baten laguntzaz, espagetiei buelta pare bat eman, elkarrekin itsats ez daitezen. Bi minutu nahikoa izango dira pasta egosteko. Beraz, berehala atera, eta ura ongi kendu.
Espagetiak plateretan banatu, eta zartaginean prestatu dugun barazki nahaskia, koilara baten laguntzaz, espagetien gainean jarri. Bukatzeko, parmegiano gazta gainetik xehatu, eta oliba olio zorrotada batez busti.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/11
# Errezeta-liburua/Legatza saltsa berdean
## Osagaiak

* 4 legatz solomo, hezurrik gabe
* 2 baratxuri hortz, pikatuak
* 5 koilarakada oliba olio
* Irin pixka bat
* Perrexil xehatua
* Litro laurdena arrain salda edo ur
* Gatza

## Prestaketa

Olioa isuri eta su eztian jarriko dugu kazola zabal bat. Baratxuria erantsi eta, erre gabe betiere, dantzan hasi dela sumatu orduko gaineratuko dugu irina, pixar bat. Segundo batzuetan edukiko dugu eztitzen, kolorea hartzen utzi gabe. Arrain salda edo ura isuri eta minutu batean edukiko dugu guztia irakiten. Arrainari gatza eman eta saltsan ipiniko ditugu legatz solomoak, azala gora. Su ezti-eztian edukiko dugu arraina 4 bat minutuan, kazolari hara eta hona leunkiro eraginez. Solomoak azalez behera jarriko ditugu orduan, espatula batez baliatuta. Kontuz egingo dugu lan. Beste bi minutuan edukiko dugu arraina gozatzen, kazolari eragin eta eragin. Garrantzitsua da arraina su eztian berotzea eta kazola leun erabiltzea.
Perrexil xehatua hautseztatuko dugu gainetik. Kazola sutatik atera eta hara eta hona eraginez lodituko dugu saltsa. Gatz-puntua neurtu eta berehala zerbitza dezagun.
# Errezeta-liburua

* Sukaldaritzaren inguruko guztia
* Errezeta-liburu honetan hainbat plater kozinatzeko argibideak jasoko dituzu: errezetak, osagaiak, gomendioak... on egin eta parte hartu!. · Liburuak 858 orrialde ditu orain ·
| Sukaldaritza liburua Sukaldaritza liburua osorik Osagaiak Sukaldatzeko teknikak | Errezetak Lehen platerak • Bigarren platerak • Azkenburukoak Barazkiak Arrainak Haragiak Beste... Sukaldatzeko teknikak Parte hartu! Errezeta berria | Sukaldaritzaren historia Sukaldaritzaren historia Gastronomiaren kontzeptuak ezagutzeko liburua |
# Esperanto
## Kultura Esperantista

* Erakunde esperantistak
* Esperantoa Euskal Herrian
* Esperantozko aldizkariak

## Gramatiko (Gramatika)

* Aditzak I
* Aditzak II
* Hitz korrelatiboen taula

## Vortaro (Hiztegia)

* Animaliak
* Familia
* Gorputz atalak
* Herrialdeak
* Hizkuntzak
* Informatika
* Koloreak

## Aldonoj (Eranskinak)

* A eranskina: Alfabetoa eta Ahoskera

## Aŭtoroj (Egileak)

* Egileak
# Errezeta-liburua/Begihandiak tintan

Begihandiak tintan

## Osagaiak

6 pertsonarentzako osagaiak:
* 2 kilo begihandi
* Begihandien tinta
* Etxeko tomate saltsa kazokada bat
* 3 baratxuri ale
* 3 tipula eder
* 2 piper berde
* Ardo zuria, basokada bat.
* Gatza
* Oliba olio birjina
* Ura

## Pausoak

Begihandiak erosterakoan, komeni da garbituta eskatzea.
Errezetarekin hasteko, tipulak eta piper berdeak moztu, eta lapiko handi bat sutan berotzen jarriko dugu.
Jarraian, olio zorrotada bat bota lapikora, eta moztutako tipula eta piperrak gehitu, baita baratxuri aleak ere, oraingo honetan osorik.
Hogei bat minutuz su ertainean erregosi, eta, ondoren, ardo zuria gehitu eta minutu pare batez gehiago sutan eduki. Ondoren, etxeko tomate saltsa bota, pare bat ur litro, begihandien tinta eta gatz pitin bat ere bai. Beste ordu laurden batez irakin. Segidan, saltsa pasatu egingo dugu, txano eta turmisa erabiliz.
Beste lapiko handi batera olio zorrotada bat bota, eta, ondo beroa dagoenean, begi handiak laukitxotan moztuta bota. Gatz pitin batez hornitu eta bost bat minutuz frijitu.
Ondoren, saltsa beltza gehitu, ur pixka batekin batera, eta ordu betez eduki su motelean irakiten, begihandia bigundu eta saltsa loditu dadin. Kontutan hartu saltsa zein tankera hartzen ari den. Hau da, saltsa lodi xamarra sumatzen badugu, ur pixka bat gehiago gehitu. Aldiz, saltsa mehea badago, su bizian denbora luzexeagoz eduki saltsa loditu dadin.
Ondoren, prest daukagu jaki gozagarri hori dastatzeko.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/10
# Euskal Curriculuma/Teknologia

| Teknologia | Teknologia |
| Oinarrizko Dokumentua | Espezifikoa: oinarrizkoa eta komuna |
# Euskal Herriko bidaia-gida/Herriz herri/Abadiño

Abadiño Euskal Herriko udalerri bat da, Bizkaiko hego-ekialdekoa. 7.708 biztanle ditu.

## Ibilbideak

* Euskal Herriko bidaia-gida/Ibilbideak/Infernuaren atarian

## Ikus, gainera

* Euskal Herriko bidaia-gida

## Kanpo estekak

* Abadiño Wikipedian
# Euskal Curriculuma/Tutoretza eta Orientazioa

| Tutoretza eta Koordinazioa | Tutoretza eta Koordinazioa |
| Oinarrizko Dokumentua | |
# Euskal Herriko bidaia-gida

Euskal Herria BIZI nahi dugu. Horretarako eskaintzen dugu guztion artean osatu dezakegun Euskal Herriko bidaia-gida hau. Helburua, gure herria hobeto ezagutzea da, eta ezagutzen dugun heinean, ezagutza hori partekatzea, guztion esku egon dadin.
* Euskal Herriko bidaia-gida/Herriz herri
* Euskal Herriko bidaia-gida/Ibilbideak
# Euskal artearen historia (III): Barrokotik XIX. mendera
## Juan Apaolaza

-. Kredituak
12. Barroko soila
13. Barroko apaina
14. Arkitektura zibila
15. Euskal artea zentzatu egin zen
16. Mira erromantikoak
# Sukaldaritza liburua/Errezetak/Porru eta otarrainxka entsalada

Errezeta-liburuaren parte. Porru eta otarrainxka entsalada

## Osagaiak

4 pertsonarentzako osagaiak:
Dozena bat porru.
Tipulin bat.
Dozena bat otarrainxka.
Leka sorta bat.
Oliba olio birjina.
Gatza.
Sagardo ozpina.

## Pausoak

Lehenik, porruak garbitu, eta lehenengo azal kapa kendu ondoren, lau zentimetro inguruko pusketatan moztu. Lapiko bat urez bete, gatz pitin bat bota, eta irakiten jarri.
Ura irakiten hastean porru pusketak sartu, eta hamabost bat minutuz egosi —lodieraren arabera, egosteko denbora alda liteke—. Gero, atera eta ur hotzetan sartu, egosketa eteteko.
Ur horretan bertan, lekak egosi hogei bat minutuz, eta pauso berak eman. Lapiko berean ur garbia jarri, gatza pixka bat bota, eta irakitean, otarrainxkak sartu. Hiru bat minutuz egosi, atera, eta epeltzen utzi. Ondoren, zuritu, eta plater batean gorde.
Ozpin-olioa prestatzeko, tipulin a pusketa oso txikietan moztu eta erretilu batean jarri. Bertara egosiak ditugun lekak pusketa txikitan moztuta gehitu, ondoren gatz pitin bat, ozpina eta oliba olio a. Ongi nahastu.
Mahaira zerbitzatzeko, erretilu luxe batean, txandakatuz porru eta otarrainska puskak jarri, argazkian ikusten den modura. Gero, gainetik guztia leka ozpin-olioz ongi busti.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/10
# Sukaldaritza liburua/Errezetak/Porru krema

PORRU KREMA
MAHAIKIDEAK 4-6

## OSAGAIAK

* Oliba olio birjina. 100 ml.
* Baratxuria: 2 xerratu.
* Tipula: 1 dadotan.
* Porrua: 4 dadotan.
* Patata: 1 dadotan.
* Ardo zuria: 100 ml.
* Barazki salda, haragi salda edo ura.
* Gatza.
* Piperbeltza.

## PRESTAKETA

* Kazola batean olioa baratxuriarekin sutan jarri, gorritzen hasitakoan gehitu tipula eta porrua eta elkarrekin erregosten utzi.
* Ondo goxatutakoan, ardo zuriaz busti, utzi murrizten eta patata gehitu.
* Saldarekin estali eta egosi 25 minutuz.
* Irabiagailutik pasa, krema fin bat lortu arte.
* Krema dentsitatea sortzeko salda gehiago beharko balu, gehitu.
* Irakinaldi bat eman eta ondu.
* Nahi izatera zartagin batean eta olio beroarekin ogi mami edo urdaiazpiko zatiak frijitu. Horiek kremaren gainean jarri.

## AHOLKUAK

* Sukaldari askok amaieran esne gain zurrusta bat gehitzen diote. Hori bakoitzaren aukeran uzten dut.
* Behin hoztuta, beti maria bainuan edo mikrouhin labean berotu beharko dugu.
# Sukaldaritza liburua/Errezetak/Platano pastela

PLATANO PASTELA
MAHAIKIDEAK: 6

## OSAGAIAK

* Platanoa: 3 xerra finetan.
* Azukrea: 150 g.
* Banilla likidoa edo azukrea: Pitin bat.
* Gurina: 200 g. urtua.
* Arrautza: 3.
* Irin ahula: 200 g bahetua.
* Gatz fina: Pitin 1.
* Legamia-hautsa: 6 g.
* Gurina eta irina moldea estaltzeko.

## PRESTAKETA

* Tartako moldea gurin eta irinarekin estali. Labea 160 Cº-tan piztu.
* Platanoa, azukrea, arrautzak eta banilla xehatu irabiagailuarekin eta katilu zabal batean jarri.
* Gurin urtua, irina, gatza eta legamia hautsa gehitu, dena ondo nahasiz.
* Moldera bota eta labera sartu.
* 30 minutu inguruz labean egosi. Txotxa garbia ateratzen den arte.

## AHOLKUAK

* Pastelaren egosteko denborak molde mota asko baldintza dezake; beraz, jarraipena egin eta txotxa garbia atera arte pastela labean utzi.
# Sukaldaritza liburua/Errezetak/Porru budina

PORRU BUDINA
Mahaikideak 4

## OSAGAIAK

* Tipula: 1 lerrotan.
* Porrua: 4 lerrotan.
* Oliba olio birjina: 100 ml.
* Gatza.
* Esne-gaina 500 ml.
* Arrautza: 5.
* Piperbeltz zuria.
* Gurina eta ogi birrindua moldea estaltzeko.

## PRESTAKETA

* Jarri kazola zabal batean, barazkia, olioarekin eta gatzarekin su eztian.
* Tapa bat jarri eta barazkia su baxuan goxatzen eduki; hori lortutakoan, esne-gaina gehitu eta minutu pare batean irakin.
* Sua itzali eta sutatik kanpo irabiagailutik pasa.
* Gehitu arrautza irabiatuak, ongi nahasi eta piper hautsa eta gatzarekin ondu.
* Budin molde bat estali, gurin eta ogi birrinduarekin.
* Piztu labea 160ºC-tan.
* Bete budin moldea porruen krema honekin, estali aluminiozko paperarekin eta maria bainuan labera sartu.
* Utzi egosten muturzorrotza garbia atera arte.
* Hoztu ondoren, moldetik atera.

## AHOLKUAK

* Budina aluminiozko paperarekin estaltzea ez da ezinbestekoa, baina hori egin ezean, gainetik geruza gogor bat sortuko zaio.
* Budina egina dagoen jakiteko, moturzorrotza edo txotx bat sartu behar zaio, egina dagoen jakitako; haiek garbiak atera beharko dute.
# Sukaldaritza liburua/Errezetak/Prantxikaren bizkotxoa

Errezeta-liburuaren parte.

## Osagaiak

4 LAGUNENTZAT
Flanerako:
5 arrautza oso.
* Litro erdi esne.
* 125 g azukre.
* 125 g azukre, gozokirako.
* Banilla makilatxoa.
Bizkotxorako:
* 3 arrautza .
* 3 koilarakada azukre.
* 3 koilarakada irin.

## Pausoak

1 Lehenik, flanarekin hasiko gara. Esnea eta azukrea lapiko batean irakiten jarri, banilla makilatxoarekin.
2 Irakiten hastean, itzali eta sutik erretiratu. Gozokirako azukrea zartagin batean ipini, eta sutan berotu gozokia lortu arte. Flanaren moldean jarri, eta hozten utzi.
3 Ontzi batean, arrautza k ongi irabiatu, eta esne beroa gehitu. Ongi nahastu, eta flanaren moldera gehitu.
4 Labea 160 gradutan berotzen jarri, eta flanaren ontzia labean sartuko dugu 25 bat minutuz.
5 Atera baino bost minutu lehenago, bizkotxoa prestatzen hasiko gara. Horretarako, arrautza gorringo eta zuringoak bi ontzitan banatu. Azukrearen erdia (1,5 koilarakada) gorringoak ditugun ontzira bota, eta ongi nahastu.
6 Ondoren, zuringoak irabiatzen hasi. Ongi harrotuak daudenean, gainontzeko azukrea (1,5) gehitu.
7 Zuringoak gorringoekin nahastu, eta, ondoren, irina gehitu eta nahastu.
8 Labean dugun flana atera —erdi egina egongo da oraindik—. Bizkotxo masa gehitu gainean, eta berriz ere labean sartu, beste bost bat minutuz.
8 Ondoren, labetik atera, eta, flana hoztu denean, moldetik atera. Horrela, bizkotxoak gainean duen karamelua xurgatuko du, eta tarta freskagarri bezain goxoa geratuko zaigu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/6
# Sukaldaritza liburua/Errezetak/Plum cake

PLUM CAKEA
MAHAIKIDEAK:6.

## OSAGAIAK

* Fruitu lehor edo konfitatua: 150 g.-250 g.
* Gurina: 250 g. Pomada puntuan.
* Azukrea: 150 g.-250 g.
* Arrautzak: 4 .
* Irin ahula: 250 g. bahetu.
* Legamia-hautsa: 5 g.
* Limoi azala: 1 birrindua zati zuria gabe.

## PRESTAKETA

* Labea 180ºC-tan piztu. Plum cake moldea gurinez eta irinez estali.
* Fruitu konfitatuak irinarekin nahasi, limoi azal birrindua eta legamia ere gehitu.
* Pertz edo katilu zabal batean gurina azukrearekin indarrez nahastu, horretarako gurinak oso biguna egon behar du.
* Jarraian arrautzak banan-banan gehitu, nahasten dugun bitartean.
* Azkenik, irina eta fruitu lehorrak gehitu eta hau ere ongi nahasi.
* Orea, moldearen erdian jarri eta mahaian kolpe batzuk eman, bere kabuz zabal dadin. Moldearen 3/4 baino gehiago ez bete.
* Labera sartu eta moldearen tamainaren arabera, baina 40 minutu inguru beharko ditu. Egina dagoen jakiteko zotza edo labana bat sartu erdira; garbia aterako balitz, egina legoke.

## AHOLKUAK

* Fruitu konfitatuak eta azukrearen kantitateak molda daitezke norberaren gustuen arabera.
# Sukaldaritza liburua/Errezetak/Poolisha

POOLISHA EDO AMA ORE OSO BIGUNA

## OSAGAIAK

* Nahiko gluten duen okindegiko irina: 160 g.
* Ura: 160 ml.
* Okindegiko legami freskoa: 2,5 g. eta lehorra bada 1 g.

## PRESTAKETA

* Ur epeletan (22ºC) desegin legamia.
* Pertz baten irinarekin sumendi moduko bat osatu, jarri erdian ura eta legamia.
* Esku batekin pertzari helduz eta bestearekin koilara bat, nahastu ore likatsu eta likido bat lortu arte. Horri poolisha edo ama ore biguna deitzen zaio.
* Estalki hermetiko edo plastiko gardenarekin estali eta 3 ordu inguruan altxatzen utzi; bere bolumenak hirukoiztu egin behar du.

## OHARRAK

* Udan edo neguan denbora edo legami kopuruak desberdinak izan daitezke.
* Ogi ugariren osagai garrantzitsua dugu, orea hobeto hartzitzen laguntzen du.